એકસમયે ઉત્તરપ્રદેશને પોતાની બાપિકી જાગીર સમજી બેઠેલા મુલાયમ યાદવ પરિવાર અને તેમના પુત્ર અખિલેશ યાદવની સામે ખાણ-ખનન કૌભાંડની તપાસ માયાવતીએ માગી હતી, નીતિમતાથી સો ગાઉં દૂર રહેનાર માયાવતીની સામે પૂતળા કૌભાંડની તપાસ કરવાની માગણી અખિલેશ યાદવે કરી હતી, સત્તા માટે ગમે તે હદે નીચે ઉતરી જનાર ક્રૂર શાસક મમતા બેનર્જી સામે ચીટ ફંડ કૌભાંડની તપાસ મહાભ્રષ્ટ કોંગ્રેસે માગી હતી, અને નહેરુ-ગાંધી પરિવારનાં જમાઈ હોવાનો પૂરેપૂરો ગેરફાયદો ઉઠાવી લાખો કરોડ રૂપિયાની બેનામી સંપતિ ઉસેડનાર રોબર્ટ વાડ્રા સામે તપાસની માગણી કાગના વાઘ જેવા અરવિંદ કેજરીવાલે કરી હતી.